ai4bharat/Pralekha huggingface dataset:
وزارت آیوش
آیوش وزار ت نے جلد کی بیماریوں کے لئے یونانی دواؤں کی تحقیق کے قومی ادارے کا افتتاح کیا
نئیدہلی 04نومبر۔آیوش کے مرکزی وزیر مملکت  جناب شریپد یسونائک نے آج جلد کی بیماریوں کے لئے یونانی دواؤں کی تحقیق کے قومی ادارے  کا افتتاح کیا ۔ یونانی دواؤں کی تحقیق کے مرکزی ادارے کو نئی شکل دے کر یہ ادارہ قائم کیا گیا ہے ۔ یہ ادارہ حیدرآباد کے ایرا گڈا علاقے میں اے جی کالونی روڈ پر قائم کیا گیا ہے۔ داخلی امور کے مرکزی وزیر مملکت جناب جی کرشن ریڈی بھی اس موقع پر موجود تھے۔
اس موقع پر اظہار خیال کرتے ہوئے جناب نائک نے جلد پر سفید داغ اور دیگر دیرینہ اور مشکل سے جانے والی بیماریوں کے علاج میں سی آر آئی یو ایم کی کامیابی کی تعریف کی اور کہا کہ دنیا میں شاید یہی ایک طبی ادارہ ہے جس نے جلد پر سفید داغوں کے ایک اعشاریہ پانچ لاکھ سے زیادہ مریضوں کا علاج کیا ہے۔
اپنے خطاب میں جناب جی کشن ریڈی نے محققین سے کہا کہ وہ صحت کو درپیش ، پانی سے پیدا ہونےوالی بیماریوں، غیر متعدی بیماریوں ، کینسر اور ٹی بی جیسے موجودہ چیلنجوں سے نمٹنے کے لئے محفوظ اور قابل عمل حل تلاش کریں ۔
حاضرین سے خطاب کرتے ہوئے آیوش کی وزارت کے ایڈیشنل سکریٹری جناب پرمود کمار پاٹھک نے موجودہ صحت چیلنجوںکو اجاگر کیا اور سبھی سے زور دے کر کہا کہ وہ یونانی دواؤں میں موجود صلاحیتوں سے ، کم لاگت والی دواؤں کا استعمال کرتے ہوئے فائدہ اٹھائیں۔
اس سے پہلے اپنے خیر مقدمی خطبے میں یونانی دواؤں کے شعبے میں تحقیق کی مرکزی کونسل  کے ڈائریکٹر جنرل پروفیسر عاصم علی خاں نے کہا کہ این آر یو ایم ایس ڈی کو یونانی دواؤں کی تحقیق کے مرکزی ادارے  سے بدل کر،سی سی آر یو ایم کے تحت ایک جدید ترین ادارے کی شکل دی گئی ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس۔رم
U-4903
(Visitor Counter : 92
وزارت دفاع
تعارفی تقریب
بحریہ کے کمانڈروں کی کانفرنس 2023/2 
بحریہ کے کمانڈروں کی کانفرنس 2023 کے دوسرے ایڈیشن کا اہتمام نئی دہلی میں 04 سے 06 ستمبر 2023 کو کیا جائے گا۔ سال میں دو مرتبہ منعقد ہونے والی یہ اعلیٰ سطحی تقریب بحریہ کے کمانڈروں کے درمیان اہم پالیسی فیصلوں کو حتمی شکل دینے اور غور وخوض کے لیے تعاون فراہم کرتی ہے۔ اس سہ روزہ کانفرنس کے دوران، جس کا اہتمام ’ہائیبرڈ‘ فارمیٹ میں کیا جا رہا ہے، چیف آف دی نول اسٹاف کی صدارت میں بھارتی بحریہ کی سینئر قیادت گذشتہ چھ مہینوں کے دوران انجام دی گئی آپریشنل، مٹیریئل، لاجسٹکس، ایچ آر، تربیت اور انتظامی سرگرمیوں کا جائزہ لے گی۔ اس کانفرنس کے دوران آئندہ مہینوں میں انجام دی جانے والی سرگرمیوں پر غور و خوض کیا جائے گا۔
کانفرنس کے دوران محترم وزیر دفاع بحریہ کے کمانڈروں سے خطاب کریں گے اور ان سے بات چیت کریں گے، اس موقع پر چیف آف ڈفینس اسٹاف بھی موجود ہوں گے۔ یہ کانفرنس ملک کی جامع اقتصادی نمو کے سلسلے میں ایک محفوظ اور سلامت بحری ماحولیاتی ضروریات کی ترقی کے لیے کی جانے والی مختلف بین وزارتی پہل قدمیوں کو آگے بڑھانے کی غرض سے سینئر سرکاری افسران کے ساتھ بحریہ کے کمانڈروں کی ادارہ جاتی بات چیت کے لیے ایک موقع فراہم کرتی ہے۔
اس کانفرنس کے دوران این ایس اے ، بھارتی بری فوج اور بھارتی بحریہ کے سربراہان کے درمیان ہونے والی بات چیت میں آپریشنل ماحول، تینوں افواج کے درمیان بہتر تال میل اور بحری افواج کی تیاری جیسے موضوعات پر تبادلہ خیال کیا جائے گا۔
گذشتہ چھ مہینوں کے دوران زبردست آپریشنل سرگرمیاں ملاحظہ کی گئیں کیونکہ بھارتی بحریہ نے اٹلانٹک سے پیسفک تک کاروائیاں انجام دیں۔ بھارتی بحری جہازوں نے ’آپریشن کاویری‘ کے جزو کے طور پر سوڈان سے بھارتی شہریوں کے انخلاء کے معاملے میں سب سے پہلے کاروائی کی۔علاوہ ازیں، ’آپریشن کرونا‘ کے جزو کے طور پر سمندری طوفان موچا کے بعد میانمار میں بھی راحت رسانی کا کام انجام دیا گیا۔ بھارتی بحریہ کو سلامتی شراکت دار اور خطے میں کسی بھی طرح کے بحران سے نمٹنے میں سب سے پہلے کاروارئی کرنے والی فوج کے طور پر جو ترجیح دی جاتی ہے، ان توقعات کو مدنظر رکھتے ہوئے، یہ فورم بحریہ کی آپریشنل تیاریوں، خصوصاً بحری پلیٹ فارموں کے ہتھیاروں / سینسروں کی کارکردگی ، کا جائزہ لے گا۔
کمانڈرس 2047 تک مکمل ’آتم نربھر بھارت‘ کے ہدف کی حصولیابی کے وژن کے مطابق ’میک ان انڈیا‘ کے ذریعہ اندرونِ ملک اشیاء سازی میں اضافے پر توجہ مرکوز کرتے بحریہ کے جاری پروجیکٹوں کا بھی جائزہ لیں گے۔کانفرنس کے شانہ بہ شانہ بھارتی بحریہ کی جانب سے اندرونِ ملک اشیاء سازی، اختراعات اور تکنیکی اقدامات کے مظاہرے کا بھی منصوبہ وضع کیا گیا ہے۔ معیار زندگی کو بہتر بنانے کے لیے ایچ آر کے مختلف اقدامات کا جائزہ لیا جائے گا اور ساتھ ہی بھارتی بحریہ میں قدیم طریقوں کی شناخت اور اسے ہٹانے کی سمت میں پیش رفت کا بھی جائزہ لیا جائے گا۔
بندرگاہوں، جہاز رانی اور آبی راستوں کی وزارت
بندرگاہوں، جہاز رانی اور آبی گزرگاہوں کی وزارت خصوصی مہم 2.0 کے تحت اپنے روزمرہ کے کاموں میں صفائی ستھرائی اور زیر التوا مسائل کو ادارہ جاتی بنانے پر زور دے رہی ہے
زیادہ شفافیت کے ساتھ زیر التواء مسائل کو حل کرنے اور کارکردگی کو بہتر بنانے پر توجہ ہے
بندرگاہوں، جہاز رانی اور آبی گزرگاہوں کی وزارت نے زیرالتواء معاملات کے نمٹارے کے لیے خصوصی مہم کے تحت کئی اقدامات کیے ہیں۔ آبی گزرگاہوں کی وزارت نے زیر التواء مسائل کو حل کرنے اور صفائی ستھرائی کو بہتر بنانے پر توجہ مرکوز کی ہے جس کے نتیجے میں ریکارڈ بہتر انتظام، کارکردگی میں بہتری اورشفافیت میں اضافہ ہوا ہے اور ایک پائیدار مستقبل کی طرف بڑھنے میں مدد ملی ہے ۔ سرکاری فائلوں کو برقرار رکھنے اور پرانی فائلوں سے جان چھڑانے کے لیے اقدامات کیے جارہے ہیں۔ دوسرے الفاظ میں، خصوصی مہم 2.0 کے تحت سرکاری دفاتر کے ریکارڈ مینجمنٹ کی سرگرمیوں کو بہتر بنایا جا رہا ہے اور آفس پروسیجر کے نظرثانی شدہ مینول کے تحت ای فائل ریکارڈز کے انتظام پر بھی خصوصی زور دیا گیا ہے۔
خصوصی مہم 2.0، صفائی کو ادارہ جاتی بنانے اور زیر التوا مسائل کو حل کرنے کی کوشش نہ صرف ایک بار اپنانے کے لیے ہے بلکہ اسے روزمرہ کے کاموں میں ایک عادت کے طور پر شامل کرنے کی کوشش پر بھی زور ہے۔ اس مرحلے میں، مہم کی متعدد سائٹوں کی نشاندہی کی گئی ہے جس میں ملک میں سب سے زیادہ آؤٹ ریچ سائٹس کے ساتھ دور دراز کی سائٹس اور دفاتر شامل ہیں۔
جیسا کہ اس مہم کے رہنما خطوط میں بیان کیا گیا ہے، وزارتوں/محکموں اور ان کے منسلک/ماتحت دفاتر کے علاوہ فیلڈ/باہر دفاتر پر خصوصی توجہ دی جا رہی ہے۔ تمام بڑی بندرگاہیں اور بندرگاہوں، جہاز رانی اور آبی گزرگاہوں کی وزارت کے ماتحت/ منسلک دفاتر زیر التواء مسائل کو حل کرنے اور اپنے دفاتر اور دفتر کے احاطے میں صفائی کو بہتر بنانے کے لیے مختلف کوششیں کر رہے ہیں۔
جاری سرگرمیوں کے ایک حصے کے طور پر، پردیپ پورٹ نے اب تک 900 ٹن کباڑ کو ٹھکانے لگایا ہے، جس سے 4.3 کروڑ روپے کی آمدنی ہوئی ہے۔ انہوں نے پرانے فرنیچر کو ٹھیک کر کے اسکولوں کو عطیہ کر دیا ہے۔ اس کے علاوہ بندرگاہ کے احاطے میں پرانی عمارتوں کو منہدم کرکے آدھا ایکڑ اراضی حاصل کر لی گئی ہے جسے مستقبل کے مقاصد کے لیے استعمال کیا جائے گا۔ اس کے علاوہ انہوں نے اسپتال میں ایمرجنسی وارڈ بھی قائم کیا ہے جس کا افتتاح 31 اکتوبر 2022 کو کیا جائے گا۔ آج کی ضرورت کو مدنظر رکھتے ہوئے انہوں نے ایک آیوروید ڈاکٹر بھی مقرر کیا ہے۔
بندرگاہوں، جہاز رانی اور آبی گزرگاہوں کی وزارت اور اس کی مختلف تنظیموں کی طرف سے سوچھتا مہہم 2.0 کے تحت انجام دی گئیں سرگرمیاں اس خصوصی صفائی مہم کے اصل تقاضوں کے مطابق ہیں، جس کا بنیادی مقصد کارکردگی کو حاصل کرنا، کاروبار کرنے میں آسانی اور کام کی جگہ پر بدنظمی کوکم کرنے کے ساتھ ساتھ پرانے قواعد و ضوابط سے جان چھڑانے کے لیے تیزی سے فیصلے کرنا ہے۔ یہ ہندوستان اور سمندری شعبے کو امرت کال میں ترقی کی راہ پر گامزن کرنے کے لیے ضروری اقدامات ہیں، جو شہریوں کو بہتر سہولیات فراہم کریں گے۔
وزیراعظم کا دفتر
لوک سبھا میں ناری شکتی وندن ادھینیم پر وزیر اعظم کے تبصرے کا متن
عزت مآب اسپیکر جی،
آپ نے مجھے بولنے کے لیے اجازت دی، وقت دیا اس کے لیے میں آپ کا انتہائی شکر گزار ہوں۔
عزت مآب اسپیکر جی،
میں صرف 2 سے 4 منٹ لینا چاہتا ہوں۔ کل ہندوستان کے پارلیمانی سفر کا ایک سنہرا لمحہ تھا۔ اور اس سنہرے لمحے کے حقدار اِس ایوان کے سبھی ارکان ہیں، سبھی پارٹی کے ارکان ہیں، سبھی پارٹی کے رہنما بھی ہیں۔ ایوان میں ہوں یا ایوان کے باہر وہ بھی اتنے ہی حقدار ہیں۔ اور اس لیے میں آج آپ کے ذریعہ اِس انتہائی اہم فیصلے میں اور ملک کی ماترشکتی میں ایک نئی توانائی بھرنے میں، یہ کل کا فیصلہ اور آج راجیہ سبھا کے بعد جب ہم آخری مرحلہ بھی پورا کرلیں گے، ملک کی ماترشکتی کا جو مزاج بدلے گا، جو اعتماد پیدا ہوگا وہ ملک کو نئی بلندیوں پر لے جانے والی ایک ناقابل تصور ، منفرد قوت کی شکل میں ابھرے گا۔یہ میں محسوس کرتا ہوں اور اس مبارک کام کو کرنے کے لیے آپ سب نے جو تعاون کیا ہے، حمایت کی ہے، نتیجہ خیز بحث کی ہے، ایوان کے لیڈر کی شکل میں، میں آج آپ سب کو تہہ دل سے، صدق دل سےاحترام کے ساتھ مبارکباد دینے کے لیے کھڑا ہوں، شکریہ ادا کرنے کے لیے کھڑا ہوں۔
نمسکار۔
نوجوانوں کے امور اور کھیل کود کی وزارت
ہر بھارتی کو ہندوستان کی تاریخ کے ایک پہلو کاملاحظہ کرنے کے لئے قومی جنگی یادگار کا دورہ کرنا چاہئے: انشو ملک
پہلوان انشو ملک، جنہوں نے حال ہی میں عالمی چیمپئن شپ میں چاندی کا تمغہ جیتنے والی پہلی بھارتی خاتون بن کر تاریخ کی کتابوں میں اپنا نام درج کرایا ہے، نئی دہلی میں قومی جنگی یادگار کا دورہ کیا۔
20 سالہ بھارتی پہلوان نے قومی یادگار کے گرد ایک چکر لگایا جسے ایک گھماؤدار طریقے سے ڈیزائن کیا گیا ہے، جس میں ریمپ ہے جو نیچے ایک بڑے ایمفی تھیٹر جیسی سرکلر جگہ کی طرف جاتا ہے، جس کے بیچ میں ایک مخروطی یادگار ہے۔ اس کی بنیاد میں ان تمام فوجیوں کی یاد میں'امر چکر' ابدی مشعل روشن ہے، جنہوں نے آزاد ہندوستان کی جنگ کے دوران اپنی جانوں کانذرانہ پیش کیا تھا ۔
نہایت قومی اہمیت کی حامل اس یادگار کا دورہ کرتے ہوئے انشو نے کہا کہ میں محسوس کرتی ہوں کہ اس میں ہمارے ملک کی شاندار جنگی تاریخ کے بارے میں پیش کرنے کے لیے بہت زیادہ معلومات موجود ہیں۔ تیاگ چکر کی اینٹوں میں تراشے گئے تقریباً 26,500 فوجیوں کے نام دیکھ کر مجھے ایسا محسوس ہوا کہ ہر فوجی ملک کی دفاعی دیوار میں ایک اور مضبوط اینٹ کی طرح ہے ۔
انہوں نے مزید کہا، ‘‘امر چکر میں دائمی مشعل کی طرح، ان تمام شہداء کے ساتھ ساتھ ان کی شجاعت ہر بھارتی کے دل میں ہمیشہ باقی رہے گی’’۔
اس دوران انشو نے ڈوگرا رجمنٹ کے کیپٹن پون کمار کو خراج تحسین پیش کیا جو ہریانہ کے اپنے آبائی شہر جیند سے تعلق رکھتے تھے۔ "قومی جنگی یادگار کا دورہ کرنا ایک بہت اچھا تجربہ تھا۔ میں ہر بھارتی سے گزارش کرتی ہوں کہ وہ اس یادگار کا دورہ کریں اور ہندوستان کی تاریخ کے اس اہم حصے کا مشاہدہ کریں۔"
"جب کوئی عام شہری یا کوئی اور عوامی شخصیت ملک کا دورہ کرنے اور جنگ سے متعلق تاریخ جاننے میں دلچسپی ظاہر کرتی ہے، تو ہم ایک فوجی کی حیثیت سے مسلح افواج سے تعلق رکھنے کے تئیں بہت حوصلہ افزائی اور اعزاز محسوس کرتے ہیں،یہ بات ایک فوجی اہلکار نے کہی جس نے جنگی یادگار کے تمام سیکشنس کو سمجھانے میں ایتھلیٹ کی رہنمائی کی تھی۔
وزارت خزانہ
وزیرخزانہ نے آئی آر ایس  کے 69ویں بیچ کے افسران کی پاسنگ آؤٹ تقریب کی صدارت کی
نئی دہلی،08؍نومبر،مالیات اورکارپوریٹ امور کی مرکزی وزیر محترمہ نرملا سیتا رمن نے آج فرید آباد واقع نیشنل اکیڈمی آف کسٹمز، اِن ڈائرکٹ ٹیکس اینڈ نارکوٹکس  کے کیمپس میں انڈین روینو سروس  کے افسران کے 69ویں  بیچ کی پاسنگ آؤٹ تقریب کی صدارت کی۔ انڈین روینو سروس کا بیچ 2017، چوبیس خواتین افسران سمیت 101 افسران پر مشتمل ہے۔ یہ نوجوان افسران آزادی کے بعد سے ہندوستان کے سب سے بڑے ٹیکس اصلاحات ، جی ایس ٹی کے نفاذ میں اہم رول ادا کریں گے۔
اپنے الوداعیہ خطاب میں وزیر خزانہ نے کامیاب طور پر ٹریننگ مکمل کرنے کے لئے 2017 بیچ کو مبارکباد دی۔ انہوں نے سرحدوں پر مختلف ملکی قوانین کو نافذ کرنے اور ملک کے معاشی محاذوں کاتحفظ کرنے میں کسٹمز کی اہمیت کو اُجاگر کیا۔ انہوں نے ضمیر کے ساتھ قوانین پر عمل آوری اور دیانت داری کے ساتھ محصول جمع کرنے میں تجارت اور صنعت کے سہولت کار کے طور پر پاسنگ آؤٹ افسران کے رول پر بھی زور دیا، جس سے قومی تعمیر میں مدد ملے گی۔ محترمہ سیتارمن کو گارڈآف آنر بھی دیا گیا اور انہوں نے پاسنگ آؤٹ پریڈ کا جائزہ لیا۔
سی بی آئی سی کے چیئرمین جناب پی کے داس نے اجتماع میں استقبالیہ خطاب کیا، جس میں انہوں نے پاسنگ آؤٹ افسران کے لئے قانون کے نفاذ اورتجارت کی سہولت کاری کے درمیان ایک عمدہ توازن قائم کرنے کی ضرورت پر زور دیا۔
پاسنگ آؤٹ تقریب کے دوران ٹریننگ کے مختلف شعبوں میں نمایاں مہارت حاصل کرنے والے 6افسر ٹرینیز کو ان کی استثنائی حصولیابیوں کے لئے تمغے دیئے گئے۔ محترمہ مشال کوئینی ڈی کوسٹا کو بہترین ہمہ گیر کارکردگی کے لئے فائنانس منسٹر ز گولڈ میڈل دیا گیا۔
پروگرام میں محکمے کے سینئر افسران، خدمات انجام دے رہے اور سبکدوش دونوں طرح کے افسران نے شرکت کی۔ اسی کے ساتھ 2017 بیچ کے افسران کے اہل خانہ اور ان کے معزز مہمانوں نے بھی پروگرام میں حصہ لیا۔
۔۔۔۔۔۔۔۔۔۔۔
U-5020
(Visitor Counter : 79
وزارت دفاع
دفاع کے وزیر مملکت جناب اجے بھٹ نے ڈیفنس الیکٹرونکس ایپلی کیشنز لیباریٹری کا دورہ کیا
اہم باتیں:
- جدید ترین مواصلات اور نگرانی نظام اور ٹیکنالوجیز کی تیاری میں لیب کی کوششوں کی تعریف کی۔
- کووڈ -19 سے متعلق سہولت کے قیام سمیت سماجی ذمہ داریوں کے تئیں DEAL کی کاوشوں کو سراہا۔
محکمہ دفاع میں وزیر مملکت جناب اجے بھٹ نے 8 اکتوبر 2021 کو دہرادون میں دفاعی تحقیق وترقی کی تنظیم DRDO کے اہم لیب ڈیفنس الیکٹرونکس ایپلی کیشنز لیباریٹری  کا دورہ کیا۔ DEAL کے ڈائرکٹر جناب پی کے شرما نے وزیر مملکت برائے دفاع کو مختلف جاری اور پلان کئے گئے پروجیکٹوں کے بارے میں بتایا اور لیباریٹری کے فروغ دیئے گئے سازوسامان کی پیداوار کی صورتحال اور استعمال کرنے والوں کے اطمنان کے بارے میں انھیں آگاہ کیا۔
دورے کے دوران جناب اجے بھٹ نے DEAL کی سرگرمیوں پر تفصیل سے بتادلہ خیال کیا اور اتراکھنڈ میں نجی پروڈکشن یونٹوں کی حوصلہ افزائی کے لئے کئی مشورے دیئے تاکہ مقامی دفاعی پیداوار کو فروغ ملے اور DRDO کے تیار سازوسامان کو شامل کرنے کی پالیسی پر بات کی۔
دفاع کے وزیر مملکت کو مسلح افواج کے لئے DEAL کی تیار کردہ ٹیکنالوجیز اور سازوسامان دکھایا گیا ۔ ان میں SDR، جی ایس اے ٹی -6 ٹرمنلز،ایچ ڈی ۔ وی ایل ایف مواصلاتی نظام وغیرہ شامل ہیں۔
جناب اجے بھٹ نے جدید ترین مواصلات اور نگرانی نظام اور ٹیکنالوجیز کی تیاری میں لیب کی کوششوں کو سراہا۔ انھوں نے سماجی ذمہ داریوں کی جانب DEAL کی کوششوں کی بھی تعریف کی جس میں کووڈ-19 سے متعلق سہولت کا قیام اور قدرتی آفات کے دوران مواصلاتی مدد شامل ہے۔ اس کے علاوہ انجینئرنگ کے گریجویٹ اور پوسٹ گریجویٹ طلبا کو انٹرن شپ فراہم کرنے، یونیورسٹیوں کے ساتھ ویبنار کا اہتمام کرنے اور مختلف مواقع پر لیباریٹری کے تیار کردہ سازوسامان کو عوام کے لئے پیش کرنے کے اقدامات کو سراہا۔ انھوں نے لیباریٹری کے کیمپس میں ایک پودا بھی لگایا۔
U.No:9880
ش ح۔رف۔س ا
(Visitor Counter : 99
وزارت خزانہ
انکم ٹیکس ڈپارٹمنٹ کی طرف سے پلاسٹک کی بیکار بوتلوں کا استعمال کرتے ہوئے عمودی باغات کی تخلیق
محکمہ انکم ٹیکس نے ایک منفرد آئیڈیا پیش کیا ہے جو شہری علاقوں میں آلودگی سے پاک مقامات کی تخلیق اور پلاسٹک کے کچرے کےخدشات کو دور کرتا ہے۔ یہ پلاسٹک کی بیکار بوتلوں کا استعمال کرکے عمودی باغات یا سبز دیواریں بنانے کا ایک تصور ہے، جس کی سربراہی آئی آر ایس آفیسر جناب روہت مہرا کررہے ہیں۔ انہوں نے سرکاری عمارتوں کی دیواروں پر عمودی باغات بنانے کے لیے پلاسٹک کی بیکار بوتلوں کو کنٹینرز کے طور پر استعمال کرکے اس خیال کو عملی جامہ پہنایا ہے۔ یہ بیکار پلاسٹک کو دوبارہ قابل عمل بناکر اور اسے مثبت مقصد کے لیے دوبارہ استعمال کرکے بیک وقت مذکورہ دوہرے مسائل کو حل کرتا ہے۔
ہندوستان میں مختلف مقامات پر محکمہ انکم ٹیکس کے دفاتر اور گیسٹ ہاؤسز سمیت کئی سرکاری عمارتوں پر اسی طرز کے عمودی باغ لگائے گئے ہیں ۔ یہ نہ صرف پلاسٹک کو دوبارہ استعمال کرتا ہے بلکہ عمارتوں کی تزئین کو بہتر بنانے کے علاوہ ارد گرد کی آلودگی کو بھی کافی حد تک کم کرنے میں مدد کرتا ہے۔ اب تک، اس اقدام کے نتیجے میں 7 لاکھ سے زیادہ بیکار پلاسٹک کی بوتلوں کو دوبارہ استعمال کیا گیا ہے اور 7 لاکھ سے زیادہ پودے لگائے گئے ہیں۔ اب تک 17 ہندوستانی ریاستوں اور ہندوستان کے 50 سے زیادہ اضلاع میں ایسے 900 عمودی باغات بنائے جا چکے ہیں۔جس سے 70 ٹن  ایک بار استعمال ہونے والا بیکار پلاسٹک جو کہ لینڈ فلز میں چلا جاتا، دوبارہ استعمال کیا گیا ۔
مزید برآں، انکم ٹیکس آفس، لدھیانہ میں بیکار پلاسٹک کی بوتلوں سے بنا ملک کا سب سے بڑا عمودی باغ بنایا گیا ہے۔ یہ 10,135 مربع فٹ کے رقبے پر محیط ہے اور اسے لمکا بک آف ریکارڈز میں بھی جگہ ملی ہے۔
محکمے نے عمودی باغات بنانے کے لیے دیگر تنظیموں اور اداروں کے ساتھ مل کر اس اقدام کو بھی وسعت دی ہے۔ اس طرح کے باغات اسکولوں، کالجوں، گرودواروں، سرکاری عمارتوں، آئی آئی ٹی، عدالت کے احاطے، پولیس اسٹیشنوں، جیلوں، کارپوریٹ ہاؤسز، انڈسٹریل ہاؤسز، ہوٹلوں، پلوں اور فلائی اوورز وغیرہ میں بنائے گئے ہیں۔ فی الحال اس اقدام کے تحت آنے والے شہر امرتسر، لدھیانہ، جالندھر، روڑکی، بھٹنڈا، سنگرور، پٹیالہ، چندی گڑھ، جموں، وڈودرا، دہلی، سورت اور ممبئی ہیں۔
وزیراعظم کا دفتر
وزیر اعظم نے کولکاتا میں دریائے ہوگلی کے اندر میٹرو کے ٹرائل پر مسرت کا اظہار کیا
وزیر اعظم جناب نریندر مودی نے کولکاتا میں دریائے ہوگلی کے اندر میٹرو کے ٹرائل پر مسرت کا اظہار کیا ہے۔
ریلوے کے وزیر جناب اشونی ویشنو کے ذریعہ کیے گئے ایک ٹوئیٹ کے جواب میں، وزیر اعظم نے ٹوئیٹ کیا؛
’’کولکاتا کے لیے ایک زبردست خبر اور بھارت میں عوامی نقل و حمل کے لیے ایک حوصلہ افزا رجحان۔‘‘
وزارت دفاع
ڈی آر ڈی او کے ذریعہ ویپن سسٹم کا کامیاب تجربہ
نئی دہلی، 10 مارچ 2021، رکشا راجیہ منتری جناب شری پد نائک نے آج لوک سبھا میں شریمتی ریتا بہوگنا جوشی کے ایک سوال کے تحریری جواب میں بتایا کہ گزشتہ ایک سال میں ڈی آر ڈی او نے 28 کامیاب تجربے کئے ہیں۔ ڈی آر ڈی او کے ذریعہ مسلح دستوں کے سپرد کئے گئے اہم ویپن اور دیگر سسٹمز میں استر بیونڈ ویژول رینج میزائل سسٹم 10 ایم شارٹ اسپین بریجنگ سسٹم، ہیوی ویٹ ٹورپیڈو  وروناستر، بارڈر سرویلانس سسٹم  اور ارجن ایم کے 1۔ اے شامل ہے۔ ڈی آر ڈی او کے ذریعہ تیار کئے گئے سسٹمز کے لئے ڈیولپمنٹ کم پروڈکشن پارٹنر  پالیسی ڈیولپمنٹ کا سلسلہ شروع کرنے سے لیکر صنعتوں کی شمولیت کو یقینی بناتی ہے۔اس طرح ڈیولپمنٹ کے پورے مرحلے میں صنعتیں تعاون کریں گے۔
ڈی آر ڈی او ایک ریسرچ اور ڈیولپمنٹ کی تنظیم ہے۔ ڈی آر ڈی او کے ذریعہ ڈیزائن اور تیار کئے گئے تمام سسٹمز کی مینوفیکچرنگ بھارتی صنعتوں کے ذریعہ کی جاتی ہے جن میں سرکاری اور نجی شعبے دونوں کی کمپنیاں شامل ہیں۔ گزشتہ ایک سال کے دوران ایسے تعاون سے تیار کئے گئے سسٹمز میں ایڈوانسڈ ٹوویڈ آرٹیلری گن سسٹم  ایکسٹینڈنگ رینج پناکا سسٹم اور گائیڈڈ پناکا راکٹ سسٹم، 10 ایم شارٹ اسپین بریجنگ سسٹم، ہیوی ویٹ ٹورپیڈو  وروناستر، بارڈر سرویلانس سسٹم  اور ارجن ایم کے 1۔ اے وغیرہ شامل ہیں۔
ڈی آر ڈی او کئی غیر ملکی کمپنیوں سے بھی تعاون حاصل کرتی ہے۔ ڈی آر ڈی او درج ذیل جی ٹی جی فورموں کی مشترکہ صدارت کرتی ہے۔
انڈیا ۔ یو ایس اے جوائنٹ ٹکنالوجی گروپ
انڈو ۔ اسرائیل منیجمنٹ کونسل
انڈیا۔ روس آر اینڈ ڈی سب گروپ
انڈیا۔ سنگا پور ڈیفنس ٹکنالوجی اسٹیئرنگ کمیٹی
انڈیا۔ یو کے اسٹیئرنگ کمیٹی
انڈیا ۔ کوریا اسٹیئرنگ کمیٹی
۔۔۔۔۔۔۔۔۔۔۔
ش ح۔ا گ۔ن ا۔
U-2370
(Visitor Counter : 129
شمال مشرقی ریاستوں کی ترقی کی وزارت
روز گار کو یقینی بنانے کے لئے، شمال مشرقی کونسل  کے ذریعے میگھالیہ کی مشرقی گیرو ہلس میں باغبانی کی فروغ
گاؤں والوں اور قرب جوار کے علاقوں کو بالواسطہ اور بلا واسطہ روز گار کو یقینی بنانے کے لئے شمال مشرقی کونسل  ، ایم ڈی او این ای آر کے ذریعہ میگھالیہ کی مشرقی گیرو ہلس کے نوکریک خطے میں باغبانی کی فروغ ۔
گاؤں والوں اور قرب وجوار کے علاقوں کو بالواسطہ اور بلاواسطہ روز گارکی فراہمی کو یقینی بنانے کی غرض سے شمال مشرقی کونسل  ، ایم ڈی او این ای آر نے حکومت ہند کے باغبانی کے محکمے کے ذریعے میگھالیہ کی مشرقی گیرو ہلس کے ناکریک خطے میں باغبا نی کی فروغ کے لئے ایک پروجیکٹ نافذ کیا ہے۔ اس پر مجموعی لاگت 439.94 لاکھ روپے کی آئے گی، جس میں ریاست کی حصہ رسدی ، مجموعی لاگت میں سے 44 لاکھ روپے کی ہوگی۔ یہ پروجیکٹ 4 مارچ 2020 کو مکمل کر لیا گیا ۔
اس پروجیکٹ کا مقصد گاؤں والوں کو نیز قرب وجوار کے علاقوں کو بالواسطہ اور بلا واسطہ روز گار فراہم کرنا ہے۔ مختلف طرح کی فصلوں کو اُگانے سے وہاں فصل اُگانے میں وسعت پیدا ہوگی ، جس سے زمین کا بہتر استعمال اور زیادہ پیداوار حاصل ہو سکے گی۔ اعلی تکنیکی گرین ہاؤس اور ڈرپ آبیاری نظام اس علاقے میں متعارف کرایا جائے گا۔ اس سے زرعی صنعت کاری کو فروغ ملے گی ، جس کے نتیجے میں مارکیٹنگ میں بچولئے کا سلسلہ کم ہوگا۔ لہذا اس پروجیکٹ کا مقصد کسانوں کے مابین براہ راست اور بلاواسطہ آمدنی وضع کرنا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-14700
(Visitor Counter : 94
قبائیلی امور کی وزارت
وزارت قبائلی امور غیر محفوظ قبائلی زبانوں کا تحفظ اور دستاویز سازی
جدید اور ثقافتی پروگراموں کے ذریعے خطرے سے دوچار قبائلی زبانوں کی توثیق قبائلی برادریوں میں فخر کا جذبہ پیدا کرتی ہے۔ قبائلی امور کی ریسرچ انسٹی ٹیوٹ  کی مدد کے تحت ، قبائلی امور کی وزارت مختلف تحقیق اور دستاویزات کی سرگرمیوں کو انجام دینے کے لئے ٹی آر آئی کو مدد فراہم کرتی ہے جس میں قبائلی زبانوں ، بولیوں ، آرٹ ، ثقافت ، رقص ، موسیقی اور یہ دو لسانی پرائمر کی ترقی کی دستاویز سازی کے پروگرام بھی شامل ہیں۔ اسی کے مطابق ، ٹی آر آئی پرائمر ، لغت کی تیاری اور ثقافتی پروگراموں کی تنظیم کے ذریعہ خطرے سے دوچار قبائلی زبانوں کی دستاویز سازی اور تحفظ کا اہتمام کیا جاتا ہے ۔
مادری زبان پر مبنی کثیر لسانی تعلیم  ، ایک جدید تعلیمی پہل جو قبائلی زبانوں کے حوالے سے کلیدی کردار ادا کرتی ہے اسے آندھرا پردیش میں اپنایا گیا ہے۔ یہ طریقہ کار گھر اور اسکول کی زبانوں کے مابین فاصلے کو ختم کرتا ہے جس سے بہتر تعلیم کی راہ ہموار ہوتی ہے۔
مزید یہ کہ اس کے علاوہ ‘‘قبائلی تہوار، تحقیق، اطلاعات اور اجتماعی تعلیم’’ اسکیم کے جزو‘‘ سینٹر آف ایکسی لینس کی مدد کے لئے مالی امداد’’ کے تحت باوقار اداروں کو قبائلی زبانوں کی دستاویزات سمیت تحقیقاتی مطالعاتی پروگراموں کو انجام دینے کے لئے مالی اعانت فراہم کی جاتی ہے۔ اس سلسلے میں ، وزارت نے بھاشا ریسرچ اینڈ پبلیکیشن سینٹر کو19-2018اور 20-2019کے دوران منصوبوں کی منظوری دی ہے جس میں خطرے سے دوچار / نا پید ہونے والی زبانوں کی شناخت اور دستاویزات کی بین المیعاد سرگرمی شامل ہے۔ اس تنظیم نے کورکو ، نہالی ، کولامی ، وادی ، ہلپتی ، ڈنگرا بھیلی ، دھواڑی ، دھٹی ، تھیلی ، نہال اور سیریا زبانوں کی دستاویز سازی انجام دی ہے۔
وزارت نے حال ہی میں ایک ڈیجیٹل دستاویز خانہ  تیار کیا ہے جہاں ٹی آر آئی نے اب تمام سرگرمیوں ، دستاویزات ، تحقیقی رپورٹس ، اشاعتوں کو اپ لوڈ کرنا شروع کردیا ہے ، جو عوام کے لئے دستیاب ہے۔
یہ معلومات وزیر مملکت برائے قبائلی امور محترمہ نے دی۔ رینوکا سنگھ سروتا نے آج لوک سبھا میں ایک تحریری جواب میں دی۔
کامرس اور صنعت کی وزارتہ
ای – کامرس خوردہ کمپنیاں
نئی دہلی،16 ستمبر ،2020 / ای – کامرس کمپنیوں کی طرف سے موجودہ قوانین کی خلاف ورزیوں کا الزامات سے متعلق شکایات موصول ہوئی ہیں۔ اس سلسلے میں جو شکایات ملی ہیں، ان کی جانچ صنعت اور اندرونی تجارت کی ترقی کا محکمہ  کر رہا ہے اور ایف ڈی آئی پالیسی کے تحت کچھ مبینہ خلاف ورزیوں کی بھی چھان بین کی جا رہی ہے جو کچھ ای – کامرس خوردہ کمپنیوں کے خلاف ہیں۔ یہ چھان بین ڈائیرکٹوریٹ آف انفورسمنٹ ، غیر ملکی زر مبادلہ کے بندوبست سے متعلق قانون ، 1999 کی شقوں کے تحت کی جا رہی ہے۔ مزید یہ کہ ای – کامرس کمپنیوں کے خلاف بہت سی شکایات جن میں ان ایسوسی ایٹ / ہولڈنگ کمپنیوں کی شکایات بھی شامل ہیں جو مارکیٹ پلیس ، پلیٹ فارم کے طور پر کام کر رہی ہیں ، آن لائن فروخت کار سروس فراہم کرنے والی کمپنیاں مختلف ورٹیکلز میں سرچ انجن سروس فراہم کرنے والی کمپنیاں شامل ہیں۔ یہ شکایات مقابلہ جاتی رویے کے خلاف ہے اور ان کی چھان بین بھارت کا مقابلہ جاتی کمیشن کر رہا ہے۔
ای – کامرس کے بارے میں موجودہ ایف ڈی آئی پالیسی کی وضاحت فرہام کرنے کی خاطر ڈی پی آئی آئی ٹی نے 26.12.2018 کو ، پریس نوٹ نمبر 2 جاری کیا تھا۔ البتہ، ڈی پی آئی آئی ٹی نے کسی بھی ایسی ای – کامرس غیر ملکی کمپنی کو کوئی خصوصی ہدایت نہیں دی تھی جس میں ایف ڈی آئی ہو اور وہ خوردہ شعبے میں کام کر رہی ہو۔
یہ معلومات کامرس اور صنعت کے مرکزی وزیر مملکت جناب پیوش گوئل نے لوک سبھ امیں آج ایک تحریری جواب میں بتائی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 5506
(Visitor Counter : 90
شمال مشرقی ریاستوں کی ترقی کی وزارت
سکم کے گورنر گنگا پرساد نے ڈونر وزیر جتیندرسنگھ سے ملاقات کی
نئی دہلی،14؍جون،سکم کے گورنر جناب گنگا پرساد نے آج یہاں شمالی مشرقی خطے کی ترقی  کے مرکزی وزیر ڈاکٹر جتیندرسنگھ سے ملاقات کی اور انہیں لگاتار دوسری بار شمال مشرق کے لئے وزیر کے طور پر عہدہ سنبھالنے کے لئے مبارک باد دی۔
جناب گنگا پرساد نے وزیر موصوف کے ساتھ ریاست سکم کے موجودہ سیاسی حالات کے بارے میں تبادلہ خیال کیا۔ ملاقات کے دوران گورنر موصوف نے سکم میں حال ہی میں کھلے پاکیونگ ہوائی اڈے کا معاملہ اٹھایا، جو ان کے مطابق اس کی مزید توسیع کی ضرورت ہے، تاکہ یہ زیادہ کام کرنے والا اور مفید بن سکے۔
ڈاکٹر جیتندر سنگھ نے گورنر موصوف کو بتایا کہ سکم کو تقریبا 40 برس بعد اس کا پہلا ہوائی اڈہ ملا ہے اور وہ بھی وزیراعظم جناب نریندر مودی کی ذاتی مداخلت کی وجہ سے ، جنہوں نے اپنے ہفتہ وار پروجیکٹ فالو اپ ’’پرگتی‘‘ ویڈیوکانفرنسنگ کے دوران ریاستی انتظامیہ کے ساتھ اس کا جائزہ لیا ہے۔ وزیر موصوف نے گورنر کو یقین دلایا کہ پاکیونگ ہوائی اڈے سے متعلق باقی ماندہ مسئلے پر وزارت شہری ہوابازی کے ساتھ تبادلہ خیال کریں گے۔
گورنر گنگا پرساد نے گزشتہ چند برسوں کے دوران ریاست میں کثیر تعداد میں آنے والے سیاحوں کی آمد پر اطمینان ظاہر کیا۔ انہوں نے کہا کہ سیاحوں کی آمد سے آمدنی کے بے مثال مواقع پیدا ہوئے ہیں۔ اگر اس کا بہتر طور پر استعمال کرسکیں تو یہ ریاست میں دوسری متعدد ترقیاتی سرگرمیوں کے لئے گیم چینجر ثابت ہوسکتا ہے۔
ڈی او این ای آر وزار سے سکم کو تمام ممکنہ تعاون کی یقین دہانی کراتے ہوئے ڈاکٹر جتیندر سنگھ نے کہا کہ ریاست میں ریلویز کے نیٹ ورک میں توسیع کے لئے ریلوے انتظامیہ کے ساتھ بھی رابطہ قائم کیا گیا ہے۔
۔۔۔۔۔۔۔۔۔۔۔۔۔۔
۰۰۰۰۰۰۰۰

U-2467
(Visitor Counter : 46